b'\n_START_ARTICLE_\nPrava \xc5\xa1pajka\n_START_SECTION_\nOpis\n_START_PARAGRAPH_\nPrava \xc5\xa1pajka zraste od 2 do 15 cm in ima valjasto koreniko z mo\xc4\x8dnim vonjem po baldrijanu. Steblo je golo in brazdasto, na njem pa je en ali dva para golih listov, ki so narobe jaj\xc4\x8dasti in celerobi. Cveti od julija do avgusta, cvetovi pa so zdru\xc5\xbeeni v valjaste pakobule. Osnovna barva cvetov je rumenkasto bela, na zunanji strani pogosto rde\xc4\x8dkasta. Plodovi so kratko peresasti, veliki med 3 in 4 mm. Do tridesetih let 20. stoletja je prava \xc5\xa1pajka predstavljala velik izvozni artikel, saj so jo na veliko izva\xc5\xbeali v Azijo za uporabo v di\xc5\xa1avah.'